No products in the cart.
June 14 – Tai Jun hi mahima kore
Exodus 15:11, oh jehova apuni nisena aru dusra kun isor khan ase? Apuni nisina kunbiman achurit kamkhan aro kum iman takotblaga kam khan kuribo paribo?
Kun bi isor laga miracles tu compare kuribo naparibo. Isor para kura miracles tu hodai din karone ase, aro ashirbad ase. Tai para apuni jibon te b miracle kuribo.
Kunuba evil spirits bi miracles kure. Ami khan itu bisi baar scripture ye bi dikhipai. Egypt te b jadugar alag alag thakishe Moses laga age te bi. Pobitro kotha te koishe tate false prophets Khan tu dangor dangor wonders bi kuribo, isor para chuni lua laga. Hoilebi itu Khan tu bishi din nathakibo isor laga age te. Itu karne Moses para koishe, "kun apuni nisina ase, pobitro, mahima kora? Isor tu hodai din khara thake apuni karone mahima kuribo nimite.
Isor tu miracle kurishe pani ke bi wine banai kena. Tai chandi laga sikka mas laga muk para ulaishe tax dibo nimite. Tai 5000 manu 2 mas aru 5 loaf. Tai tu mora para bi uthai diya laga ase. Pobitro kotha te koishe, job 9:10 tai kiman dangor dangor kamkhan kori ase amikhan itukhan ke bujibole nohoi, aru tailaga achurit kamkhan kitiabi khotom hobole nohoi.
Jodi apuni isor para miracles kura rokhe, apuni laga Biswas b dangor hobo lage. Miracles toh Biswas te kaam kure. Jisu para koise ekjon para koise isor laga mahima toh Biswas thakile dikhibo. Psalms 105:2 jehova laga namke utcha korikena gana koribi; tailaga iman bisi achurit kamkhan koikene berai.
Isor laga uporte Biswas tu chari kena, apuni laga muk toh isor naam hi matibo lage. 2chro 32:24 te koishe, ineka homoete raja Hezekiah laga moribole nisena bimar hoisile. Tai prarthana korise aru jehova taike bujaidise tailaga bimar bhal hobole ase.
Laal samundar te bi isor ke matishe. Isor para bi samundar k alag kuri rasta banai she majote.
Oh isor laga bacha Khan, isor k mati bi dukh digdar te bi isor k awaz dibi, tai apuni k hodai June.
Malachi 3:6 ami hi malik ase aro ami nabodle.
Aji bhabna kuribo laga pobitro kotha tu hoile Psalms 77:14 ase, apuni inika isor ase Jun achurit kam Khan korithake, sob desh laga manukhan ke apuni tagot Khan dikhaishe.